**სატენდერო განცხადება**

**ტენდერის ტიპი:** ტენდერი ერთი კონვერტის პრინციპით;

**გამოცხადების თარიღი: 30.05.2022**

**წინადადების მიღების დაწყება: 03.06.2022**

**წინადადების მიღების დასრულება: 13.06.2022**

**პრეტენდენტებმა წინადადება უნდა წარმოადგინოს:** დღგ-ს ჩათვლით ლარში. იმ შემთხვევაში თუ პრეტენდენტი არაა დღგ-ს გადამხდელი, ასეთ შემთხვევაში მან ეს უნდა მიუთითოს სატენდერო წინადადებაში;

**მაქსიმალური ღირებულება:** არ არის განსაზღვრული

**მიწოდების/მომსახურების გაწევის ადგილი:** ქ. თბილისი, გრიგოლ ლორთქიფანიძის ქუჩა #166.

**შესყიდვის საგანი/მომსახურება**

**შემსყიდველი ორგანიზაცია:** შპს „ოცნება“.

**შესყიდვის საგანი:** შპს „ოცნების“ საწარმო მეგადორსში მზის ენერგიის ქვესადგურის სისტემის/მოწყობილობებისა და სამონტაჟო სამუშაოების შესყიდვა;

**პრეტენდენტებმა წინადადება უნდა წარმოადგინონ სისტემა www.etenders.ge-ს საშუალებით, დანართი #1-ის შესაბამისად.**

**საკვალიფიკაციო მოთხოვნები:**

* **სისტემა უნდა მოეწყოს 800 კვ.მ-ზე და უნდა გამოიმუშავოს არანაკლებ 100-120 კვტ.სთ ელექტრო-ენერგია**
* პრეტენდენტი ვალდებულია სატენდერო წინადადების წარმოდგენამდე უზრუნველყოს საწარმოში შესაბამისი სპეციალისტების ვიზიტი, რათა წინასწარ მოხდეს საჭიროების შესაბამისად დანაგარების სპეციფიკაციისა და საჭირო სამუშაოების განსაზღვრა;
* პრეტენდენტს უნდა გააჩნდეს შესაბამისი საქმიანობის გამოცდილება;
* მოწოდებულ სისტემას უნდა გააჩნდეს არანაკლებ 10 წლიანი გარანტია;
* ტენდერში გამარჯვებული ვალდებული იქნება საგარანტიო პერიოდში უზრუნველყოს სერვისული მომსახურება. მოწოდებული სისტემის რომელიმე კვანძში ქარხნული წუნის აღმოჩენის შემთხვევში მომწოდებული ვალდებული იქნება არაუმეტეს 5 დღის ვადაში საკუთარი სახსრებით უზრუნველყოს მისი შეცვლა. ხოლო, სწორი ექსპლუატაციის პირობებში საგარანტიო პერიოდში რაიმე სახის ხარვეზის ან/და დეფექტის აღმოჩენის შემთხვევაში შეტყობინების მიღებიდან არაუმეტეს 3 დღეში საკუთარი სახსრებით უზრუნველყოს პრობლემის აღმოფხვრა;
* ტენდერში გამარჯვებული ვალდებული იქნება კვალიფიციური ინსტრუქტაჟი ჩაუტაროს შემსყიდველის წარმომადგენლებს სისტემის სწორ ექსპლუტაციასათან დაკავშირებით;
* ტენდერში გამარჯვებული ვალდებულია ტენდერში გამარჯვებულად გამოვლენიდან არაუმეტეს 3 კალენდარულ დღეში შემსყიდველ ორგანიზაციას წარუდგინოს სახელშე­კრულებო ვალდებულებების შესრულების უზრუნველყოფის გარანტია სახელ­შეკ­რულებო თანხის 5 პროცენტის ოდენობით. გარანტია უნდა იყოს უპირობო და გამოუთხავადი, და იგი გაცემული უნდა იყოს საბანკო ან/და ლიცენზირებული სადაზღვევო კომპანიის მიერ, რომლის მოქმედების ვადა არანაკლებ ერთი თვით უნდა აღემატებოდეს ხელშეკრულების მოქმედების ვადას.

**პრეტენდენტის მიერ სატენდერო წინადადებასთან ერთად წარმოსადგენი ინფორმაცია და დოკუმენტები:**

* პრეტენდენტის რეკვიზიტები (უნდა მოიცავდეს ხელმძღვანელის შესახებ მონაცემებს, ინფორმაციას იურიდიული ფორმის შესახებ, ინფორმაციას იურიდიული და ფაქტიური მისამართის შესახებ, საბანკო რეკვიზიტებს);
* ინფორმაცია ანალოგიურ საქმიანობაში გამოცდილების შესახებ (ინფორმაციას თან უნდა ახლდეს გამოცდილების დამადასტურებელი დოკუმენტაცია: ხელშეკრულების ასლები, მიღება-ჩაბარების აქტები ან/და საგადასახადო ანგარიშფაქტურები);
* ინფორმაცია საგარანტიო პირობების შესახებ.
* ინფორმაცია მოწოდების ვადებთან დაკავშირებით
* სატენდერო წინადადება და ფასების ცხრილი დანართი #1-ის შესაბამისად;

**დამატებითი ინფორმაცია**

* შპს „ოცნება“-ს კარის საწარმო „მეგადორსი“ და საწყობი მდებარეობს ქ. თბილისში, გრიგოლ ლორთქიფანიძის ქუჩა #166-ში (ყოფილი კაიროს ქუჩა)
* დამატებითი კითხვების შემთხვევაში დარეკეთ - 577 210001, 577 320202;
* ელექტრონული მისამართი - r.gabaidze@megadoors.ge;

 **პატივისცემით,**

**შპს "ოცნება"-ს ადმინისტრაცია**

საიდენტიფიკაციო კოდი: 245403086